סאקיס רובאס

סאקיס רובאס (ביוונית: 'Σάκης Ρουβάς; נולד ב-5 בינואר 1972 ביוון) הוא אמן פופ, מהזמרים הפופולריים ביותר ביוון. האלבומים שהוציא נמכרו בכשני מיליון עותקים.

הופעותיו באירוויזיון 
 באירוויזיון 2004, ייצג את מדינתו עם השיר "Shake It". והגיע איתו למקום השלישי בתחרות, אחרי רוסלנה ליז'יצ'קו וז'ליקו יוקסימוביץ'.
 באירוויזיון 2006, שנערך באתונה, יוון, הנחה את התחרות לצדה של מריה מנונוס.
 ב-2009, נבחר רובאס לייצג את יוון פעם נוספת, בחירה שהתקבלה זמן לא רב אחרי תחרות אירוויזיון 2008. במופע "קדם פרטי" ב-18 בפברואר, הציג רובאס מספר שירים אפשריים, אשר מתוכם נבחר השיר שישלח לתחרות, "This is our night" (זהו הלילה שלנו). בתחרות שנערכה במוסקבה, השיר עלה לשלב הגמר של התחרות ושם סיים במקום השביעי.

הופעותיו בסרטים 
רובאס השתתף בדיבוב ליוונית של הסרטים "הגיבן מנוטרדאם" ו"מכוניות". שניהם של וולט דיסני. בשני סרטים אלו הוא דיבב את הדמות הראשית: קווזימודו ולייטנינג מקווין. בנוסף רובאס גילם את סטפנוס – הדמות הראשית בסרט היווני "אלטר אגו" ואף השתתף בסרט האמריקאי "כורח" ובו הוא מגלם את אבנר סולבי – הנבל של הסרט.

קישורים חיצוניים

הערות שוליים

זמרים יוונים
משתתפי אירוויזיון 2004
משתתפי אירוויזיון 2009
מנחי האירוויזיון ביוון
נציגי יוון באירוויזיון
שחקני קולנוע וטלוויזיה יוונים
זוכי פרס המוזיקה של MTV אירופה
זוכי פרס המוזיקה העולמי: אגדת מוזיקה
זוכי פרס אריון למוזיקה
דוגמנים
מדבבים
יוונים שנולדו ב-1972